Parlamentul României

Comisia pentru agricultură, silvicultură, industrie alimentară şi servicii  specifice
                               Bucureşti, 10.04.2002

                               Nr. 24/148

Către,

Comisia pentru buget, finanţe şi bănci

AVIZ

asupra proiectului de Lege privind aprobarea Ordonanţei de urgenţă a Guvernului nr.19/2002 pentru ratificarea Acordului de asistenţă financiară nerambursabilă între România şi Banca Internaţională pentru Reconstrucţie şi Dezvoltare, acţionând în calitate de Agenţie de Implementare a Facilităţii Globale de Mediu, pentru finanţarea Proiectului "Controlul Poluării în Agricultură", semnat la Bucureşti la 16 ianuarie 2002

În conformitate cu prevederile art. 89 şi 107 din Regulamentul Camerei Deputaţilor, Comisia pentru agricultură, silvicultură, industrie alimentară şi servicii specifice a fost sesizată, spre dezbatere şi avizare în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.19/2002 pentru ratificarea Acordului de asistenţă financiară nerambursabilă între România şi Banca Internaţională pentru Reconstrucţie şi Dezvoltare, acţionând în calitate de Agenţie de Implementare a Facilităţii Globale de Mediu, pentru finanţarea Proiectului "Controlul Poluării în Agricultură", semnat la Bucureşti la 16 ianuarie 2002, transmis cu adresa nr. 166 din 4 aprilie 2002.

În urma dezbaterilor asupra proiectului de lege sus menţionat, în şedinţa din 9 aprilie 2002, membrii Comisiei au hotărât  - în unanimitate - ca acesta să fie avizat favorabil. 

Prezentul proiect de lege face parte din categoria legilor ordinare.

